Všeobecne záväzné nariadenie obce Sokoľ č. 3/2015

o **určení výšky príspevku na čiastočnú úhradu nákladov v zriaďovateľskej pôsobnosti Obce Sokoľ**

**návrh**

Obecné zastupiteľstvo v Sokoli vo veciach územnej samosprávy v zmysle § 6 ods. 1 zákona č. 369/1990 Zb. o obecnom zriadení v znení neskorších právnych predpisov, v zmysle § 28 ods. 5 a § 140 ods. 9 zákona č. 245/2008 Z.z. o výchove a vzdelávaní (školský zákon) a o zmene a doplnení niektorých zákonov

sa uznieslo na vydaní tohto

všeobecne záväzného nariadenia Obce Sokoľ

**Čl. 1**

**Predmet úpravy**

1. Toto všeobecne záväzné nariadenie (ďalej len „nariadenie“) určuje výšku príspevku, ktorý je povinný uhrádzať rodič alebo iná fyzická osoba ako rodič, ktorá má dieťa zverené do osobnej alebo pestúnskej starostlivosti na základe rozhodnutia súdu (ďalej len „zákonný zástupca“) na jedno dieťa
   1. za pobyt dieťaťa v materskej škole,

**Čl. 2**

**Príspevok za pobyt dieťaťa v materskej škole**

( v zmysle § 28 ods. 5 zákona č. 245/2008 Z.z. )

1. Za pobyt dieťaťa v materskej škole prispieva zákonný zástupca na čiastočnú úhradu výdavkov materskej školy mesačne na jedno dieťa sumou 10 €/mesiac pre jedno nezaopatrené dieťa s trvalým bydliskom v obci, 20 €/mesiac pre jedno nezaopatrené dieťa mimo trvalého bydliska obce.
2. Príspevok podľa odseku 1 sa uhrádza v hotovosti riaditeľke MŠ do 15. dňa príslušného kalendárneho mesiaca. Riaditeľka MŠ tento príspevok následne zúčtuje do pokladne obce vždy k poslednému dňu v mesiaci.
3. Príspevok v materskej škole sa neuhrádza za dieťa:
   1. ktoré má jeden rok pred plnením povinnej školskej dochádzky,
   2. ak zákonný zástupca dieťaťa predloží riaditeľovi školského zariadenia doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa osobitného predpisu1,
   3. ktoré je umiestnené v zariadení na základe rozhodnutia súdu,
   4. ktoré má prerušenú dochádzku do materskej školy na viac ako 30 po sebe nasledujúcich kalendárnych dní z dôvodu choroby, alebo rodinných dôvodov preukázateľným spôsobom,
   5. ktoré nedochádzalo do materskej školy v čase školských prázdnin alebo bola prerušená prevádzka materskej školy zapríčinená zriaďovateľom; v týchto prípadoch uhrádza zákonný zástupca pomernú časť určeného príspevku.

**Čl. 3**

**Záverečné ustanovenia**

1. Toto Všeobecne záväzné nariadenie bolo schválené Obecným zastupiteľstvom v Sokoli dňa 29.6. 2015 uznesením č. 40/2015.
2. Toto všeobecne záväzné nariadenie nadobúda účinnosť dňom 1.septembra 2015

2015 Návrh VZN o určení výšky príspevku na čiastočnú úhradu nákladov v školách a školských zariadeniach

**Tabuľka**

**Materská škola**

|  |  |  |
| --- | --- | --- |
| **Platiteľ** | **Úhrada za mesiac v €** | **Poznámka** |
| Zákonný zástupca dieťaťa s TP\* v Sokoli | **10** | TP\*- trvalý pobyt dieťaťa |
| Zákonný zástupca dieťaťa s TP\* mimo obce Sokoľ | **20** |  |

Ing. Martina Dutková, PhD.

Starostka obce

Dátum zverejnenia na úradnej tabuli : 14.6.2015